কথা ও সুর: সলীল চৌধুরী    বিচারপতি তোমার বিচার করবে যারা  আজ জেগেছে এই জনতা।  তোমার গুলির, তোমার ফাঁসীর,  তোমার কারাগারের পেষণ  শুধবে তারা ওজনে তা এই জনতা।।    তোমার সভায় আমির যারা  ফাঁসির কাঠে ঝুলবে তারা,  তোমার রাজা-মহারাজা  কড়জোরে মাগবে বিচার;  ঠিক জেনো তা, এই জনতা।।    তারা নতুন প্রাতে প্রাণ পেয়েছে,  তারা ক্ষুদিরামের রক্তে বীজে প্রাণ পেয়েছে,  তারা জালিয়ানের রক্তস্নানে প্রাণ পেয়েছে,  তারা ফাঁসি কাঠে জীবন দিয়ে  প্রাণ পেয়েছে, প্রাণ পেয়েছে,  গুলির ঘায়ে কলজে ছিঁড়ে প্রাণ পেয়েছে,  প্রাণ পেয়েছে এই জনতা।।    নিঃস্ব যারা সর্বহারা তোমার বিচারে,  সেই নিপীড়িত জনগণের পায়ের ধারে  ক্ষমা তোমায় চাইতে হবে  নামিয়ে মাথা, হে বিধাতা।  রক্ত দিয়ে শুধতে হবে  নামিয়ে মাথা, হে বিধাতা।  ঠিক জেনো তা, এই জনতা।।